b"\n_START_ARTICLE_\nHabitatge al carrer Moss\xc3\xa8n Josep Gudiol, 5\n_START_SECTION_\nDescripci\xc3\xb3\n_START_PARAGRAPH_\nEdifici civil. Casa de pisos que consta de PB, 4 pisos i golfes. Est\xc3\xa0 constru\xc3\xafda aprofitant el desnivell de manera que a la part de llevant presenta un pis m\xc3\xa9s. Hi ha una escala que comunica el carrer de moss\xc3\xa8n Gudiol amb la part posterior de la casa. Les parts baixes estan recobertes per un encoixinat de pedra i les parts superiors s\xc3\xb3n decorades amb el mateix material totes les obertures i les escaires. A nivell del segon i quart pis s'hi marquen tamb\xc3\xa9 cornises de pedra. Al sector nord sobresurt un cos del cos rectangular de l'edificaci\xc3\xb3 que ubica l'escala de la casa. L'estat de conservaci\xc3\xb3 \xc3\xa9s bo.\n_START_SECTION_\nHist\xc3\xb2ria\n_START_PARAGRAPH_\nAquesta casa de pisos est\xc3\xa0 situada prop de l'estaci\xc3\xb3 de ferrocarrils, situada al sector de ponent de la ciutat, indret que s'urbanitz\xc3\xa0 a principis del S.XX amb motiu de la instal\xc2\xb7laci\xc3\xb3 de l'edifici de l'estaci\xc3\xb3 de tren._NEWLINE_No sabem, la data concreta en qu\xc3\xa8 es va construir l'edifici ni tenim not\xc3\xadcia tampoc de l'arquitecte que la disseny\xc3\xa0."